पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री चिरंजीवी स्वास्थ्य बीमा योजना के माध्यम से अजमेर जिले के 48 चिकित्सालयों में निःशुल्क उपचार करवाया जा सकेगा। इनमें 32 सरकारी एवं 16 प्राईवेट अस्पताल है। योजना में पंजीकरण की अंतिम तिथि को बढाकर 31 मई किया गया है। जिन लोगों ने 30 अप्रेल तक पंजीकरण करवा लिया है, उन्हें एक मई से योजना का लाभ मिलने लगेगा। वहीं 31 मई तक पंजीकरण करवाने वालों को पंजीकरण की दिनांक से और उसके बाद पंजीकरण करवाने वालों को एक अगस्त से इस योजना का लाभ मिल पाएगा।
जिला कलक्टर प्रकाश राजपुरोहित ने बताया कि राज्य के प्रत्येक नागरिक को स्वास्थ्य बीमा कवरेज उपलब्ध कराने के लिए मुख्यमंत्री चिरंजीवी स्वास्थ्य बीमा योजना का शुभारम्भ किया था। इस योजना से जुड़े व्यक्ति को सामान्य बीमारियों में 50 हजार तथा गंभीर बीमारी में 4.50 लाख का उपचार निःशुल्क उपलब्ध करवाया जाता है। इस योजना में लाभार्थी के भर्ती होने से 5 दिन पूर्व तथा डिस्चार्ज होने के 15 दिन पश्चात तक का खर्चा शामिल किया गया है।
अजमेर जिले में इस योजना के माध्यम से 48 चिकित्सालयों की सेवाएं ली जा सकती है। इनमें से 32 राजकीय तथा 16 निजी चिकित्सालय है। राज्य सरकार द्वारा निर्धारित पैकेज एवं प्रोसिजर के अनुसार निःशुल्क उपचार प्राप्त किया जा सकता है। भामाशाह कार्ड अथवा जन आधार कार्ड धारक परिवारों को स्वतः ही इस योजना का लाभ मिल जाएगा। वे नजदीकी ई-मित्र केन्द्र पर जाकर अपनी डीजिटल पॉलिसी प्राप्त कर सकते है।
जन आधार कार्ड से वंचित परिवारों को पहले जन आधार के लिए पंजीकरण कराना होगा। राष्ट्रीय खाद्य सुरक्षा अधिनियम (NFSA के लाभार्थी), सामाजिक आर्थिक जनगणना 2011 के पात्र परिवारों, राज्य सरकार के विभागों में कार्यरत संविदा कार्मिक तथा राज्य के लघु-सीमान्त कृषकों का बीमा निःशुल्क किए जाने का प्रावधान है। इन चार श्रेणियों में नहीं आने वाले परिवारों को इस योजना का लाभ प्राप्त करने के लिए 850 रूपये प्रति परिवार प्रतिवर्ष का प्रीमियम देना होगा।
ये है सरकारी अस्पताल
ये है 16 निजी अस्पताल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn